Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Fabraa’iru hewtii, lewru ɗemɗe neeniije !
Banndiraaɓe tedduɓe,
E hitaande 2014 nden, men yowuno winndannde ka Misiide ɗoo, nodditugol on mawningol haala men muynaaka kan battane ñalnde 21 Fabraa’iru wondude e https://fr.globalvoices.org fewndo nde ɓe fewtinirnoo men lamnde ko yowitii e fewndaare fulfulde nden ka internet. Ɓaawti mun, 2015 nden kadi, men yowiti winndannde hesere, nodditugol on fahin bugagol tweet ka ɗemngal men fulfulde, tawta winndere nden fof e eɓoo ngo kañum global voices nodditunoo.
Ɗen pehe fof, ko no fulfulde nden heɓira loowdi (contenu) ka gannde kese, teŋtinii internet on, sabu jamaanu hannde ngun, ko yaasi internet. Pular wi’ay : « ko naange yaltunge woo, liilaŋtee ». Ɗum holli, mo heɓay geaɓl e adunaaru ndun hannde, ko maa o humondira e dunce fewndiiɗe ɗen ; hino jeyaa non e majje, gannde kese ɗen.
Ko yettude Geno, sabu njaltude (result) himmundi heɓorii ɗen coftale men, tawde –wano fewndo hannde-, hastag #Pulaar #Pular #Fulfulde ekn hino ɗuuɗi ka jowlol internet, feddeeji heewuɗi humpitike fii ɗemngal fulfulde ngal, renndooji goo kadi moƴƴike e ɗemngal ngal ; ɗum ko wano facebook ko neeɓaali koo..
Awa faandaare men nden hino wuuri haa hannde, hiɗen yelii ɓuri ko heɓii kon. Ko ɗum waɗi si tawii meɗen eɓɓi jokkitoraade golle ɗen yeru feere amen nden.
Fabraa’ru 2017 naatii tawii en, hiɗen gelii wonde ko ñalnde 21 nduu lewru woni ñalgu mawningol ɗemɗe neeniije ɗen. E hitaande kala non, UNESCO, jom miijo ngon, hino mawninira ñalaande nden suɓanagol nde tiitoonde mawnde nde ɓe yuɓɓaŋta lulnde (workshop ; atelier) maa bensondiral ko yowitii e ɗemɗe neeniije ɗen.
Hikka kadi, ɓe suɓike yewtugol fii jannginirgol ɗemɗe neeniije ɗen, ngam hoynude ɗate ɓamtaare nden e nder winndere nden.
En maandinay wonde, wanaa UNESCO tun woni ko yuɓɓata kurtu-kurtu e ngal ñallal. Kawtite ɗuuɗuɗe goo hino waɗa ko nannditata e maɓɓe ; ɗum ko wano Rising Voices e Living Tongues Institute, e First Peoples’ Cultural Council, e Indigenous Tweets, e Endangered Languages Project, e First Languages Australia
Men yiltitoyto yewtoygol fii ko ɓe hawti e mawningol ñalgu ɗemɗe neeniije ɗen hikka, si Alla jaɓii.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn